ασσιων γνωμη του δημου επειδη - προγραφης γενομενης οπως διονυσοδωρος [πεμ]πιδου θασιος ευνους υπαρχων τωι [δη]μωι και γενομενος ευχρηστος τηι π[ολει] εγ καιροις αναγκαιοις τιμηθειη προξεν[ι]αι και πολιτειαι και τοις αλλοις φιλανθρ[ω]ποις - κεχειροτονηκε την προγραφην η τε βουλη και ο δημος δεδοχθαι τηι βουληι και τωι δημωι επαινεσαι διονυσοδωρον πεμπιδου θασιον επι τηι αιρεσει ηι εχων προς τον δημον διατελει και ειναι αυτον προξενον της πολεως και αναγραψατωσαν το ονομα αυτου πατροθεν και της πολεως οι αρχοντες εις στηλην ηι και τους αλλους προξενους αναγραφουσιν υπαρχειν δε αυτον και πολιτην ημων ειναι δε αυτωι και εφοδον επι τε την βουλην και τον δημοη πρωτωι μετα τα ιερα και δικας προδικους και ταλλα φιλανθρωπα οσα και τοις αλλοις προξενοις της πολεως υπαρχει και αφιξιν εις την πολιν ημων ασυλει και ασπονδει υπαρχειν δε αυτωι και ταλλα φ[ι]λανθρωπα οσα και τοις πολιταις ινα δε και θασιοι επιγνωσιν την αιρεσιν του πληθους ως διακειται ευχαριστως προς διονυσοδωρον πεμπιδου θασιον χειρισαι εν τηι εκκλησιαι πρεσβευτην προς θασιους οστις αποδημησας ασπασεται αυτους παρα του δημου και επελθων επ εκκλησιαν παρακαλεσει φιλους οντας και ευνους του δημου αποδεξασθαι την του πληθους προαιρεσιν και αναγρ[αψα]ντας εις στηλην λευκου λιθου το ψηφισμα τοδε θειναι εις τον επιφανεστατον παρ αυτοις υπαρχοντα τοπον τουτο γαρ πραξαντας τα τε δεδομενα διονυσοδωρωι φιλανθρωπα συναυξησειν και χαριεισθαι τωι δημωι πρεσβευτης ειρεθη θεμιστος φανοδικου.
Äg. Inseln — Thasos [Aa: Assos] — ca. 80-70 v.Chr. — Dunant--Pouilloux, Thasos II Nr.170; IK 4,11a